За сениорску репрезентацију Југославије је дебитовао 6. маја 1970. године, у на утакмици у Букурешту против Румуније. Резултат је био 0:0. Доласком Вујадина Бошкова на чело репрезентације, Облак се стабилисао међу првих једанаест играча репрезентације и одиграо неколико незаборавних утакмица. Једна од њих је била квалификациона утакмица, мајсторица, за светско првенство у Немачкој против Шпаније у Франкфурту где је Југославија голом Каталинског победила са 1:0. Такође, Облак је играо и на опроштајној утакмици Пелеа у Рију, учествовао на светском првенству 1974. и европском првенству 1976. Своју опроштајну утакмицу за репрезентацију је одиграо на утакмици у Загребу против Румуније 8. маја 1977. године (0:2).